Vyf vas wat tieners glo ontvoer | Maroela Media
Vyf vas wat tieners glo ontvoer
Vyf mense is in Johannesburg agter tralies ná die beweerde ontvoering van drie tieners die afgelope naweek.
Kapt. Lloyd Ramovha, woordvoerder van die Valke, het gesê die Ethiopiese kinders is na bewering in Suid-Afrika ingesmokkel en in Gauteng aangehou. Hulle ouers woon in Noordwes. 'n Losprys van R50 000 per kind is glo vir die vrylating van elke kind geëis.
"Die Valke het die vyf verdagtes, wat ook Ethiopiërs is, Donderdagmiddag opgespoor en aangekeer," het Ramovha gesê.
Hulle is in die omgewing van Brixton en Mayfair aangekeer, het hy gesê.
Die groep gaan aangekla word van mensesmokkelary, ontvoering en afpersing. Bykomende klagte kan hangende hulle hofverskyning bygevoeg word.
"Die tieners is gered en na 'n plek van veiligheid geneem terwyl die ondersoek voortduur," het Ramovha gesê.
buitelanders ontvoering Valke
Stakende lykshuiswerkers met afdanking gedreig
Die meeste buitelanders blyk hulle besig te hou met verkeerde ding en ek dink dit is n groot rede hoekom die suid afrikaanse mense hulle so elke paar jaar bymekaar maak en wegjaag.
Daardie ouers het die kinders laat insmokkel nou word daar meer geld geeis as wat ooreengekom is. Stuur die ouers en die kinders terug Ethiopië toe en sluit die ander toe
En hoeveel van hierdie Ethiopiers is wettig in die land? Kom ons raai: nie een nie! Mens praat nie vreemdelinghaat goed nie, maar genoeg is nou genoeg. Skande op ons regering! Die "oop grense" vir Afrika handel werk toe nou nie so lekker nie.
Hoekom stroom die hele afrika na Suid Afrika?
Vorige bedeling moes iets reg gedoen het dat almal hierheen wil kom
Ja stuur die hele spul met hul kriminele aktiwiteite terug. Die belastingbetaler kan hul eenvoudig net nie meer bekostig nie. Ons eie mense in kampe lei honger terwyl hulle in tronke geil lewe.